## 

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** [**info@vitanje.si**](mailto:info@vitanje.si)**, www.vitanje.si**

Številka:

Datum: 5.6.2025

**ZAPISNIK**

**16. redne seje sveta Občine Vitanje,**

**ki je bila v četrtek, 5.6.2025, ob 18.00 uri v Centru Noordung.**

**Prisotni člani občinskega sveta:** Roman Kotnik, Roman Kričaj, Milan Pogladič, Zdenko Pesjak, Janez Kričaj, Milan Hrovat, Anton Slatinek, Viljem Petaci

Ostali prisotni:

1. Župan Andraž Pogorevc
2. Občinska uprava: Direktor OU Zdenko Plankl, Vesna Slemenšek
3. mag. Tanja Čretnik, skupna občinska uprava za področje računovodstva,
4. Predsednica NO, mag. Magdalena Jakob
5. Medobčinski inšpektorat in redarstvo, mag. Nataša Kos
6. Direktorica Lambrechtovega doma Slovenske Konjice, ga. Irena Vozlič Stjepčević in računovodkinja ga. Metka Hrastnik
7. Direktor ZD Slovenske Konjice, g. Dejan Verhovšek
8. Mediji Novice d.o.o., Za snemalno tehniko,

Odstotni: Člani OS Ivan Višnjar, Milan Ovčar in Andrej Poklič.

Predsedniki TS in VS Uroš Grašič, Karel Županc, Peter Mauc, Monika Kovše, Ivan Založnik, Rok Zlodej, Simon Sojč, Silvester Klemenc.

Potek seje:

1. *Ugotovitev navzočnosti;*

Župan je pozdravil vse prisotne in ob začetku seje ugotovil prisotnost 8 svetnikov. Občinski svet je odločal sklepčno. Župan je zaradi preglednosti spomnil na uporabo glasovalnih kartončkov.

Župan je prebral v vabilu zapisan dnevni red ter predlagal, da se z dnevnega reda v celoti umakne točka 7, vezana na poročilo Osnovne šole Vitanje, saj bo umeščena na dnevni red prihodnje seje, skupaj s točko Komunale Vitanje d.o.o., ki bo 19.6.2025. Svetniki so se s spremembo strinjali, ostale točke pa se bodo smiselno preštevilčile. Svetniki so soglasno (8 ZA) potrdili v vabilu zapisan dnevni red s spremembo.

Ob 18.05 se je seji pridružila ga. Magdalena Jakob.

1. *Obravnava predloga zapisnika 15. redne seje OS;*

Slatinek je podal pripombe na zapisnik 15. redne seje OS, ki jih je prebral v sklopu daljšega zapisa. V zapisniku se popravi: napačno je navedeno ime predsednika vaške skupnosti Brezen, in sicer pravilno je Ivan Založnik in ne Silvo Založnik.

Župan je povabil svetnike h glasovanju glede potrditve zapisnika 15. redne seje OS, z zgoraj navedenim popravkom. Svetniki so z večino (7 ZA, 1 PROTI) sprejeli

**SKLEP: Občinski svet na svoji 16. redni seji, dne 5.6.2025, sprejme in potrdi predlog zapisnika 15. redne seje občinskega sveta z navedenim popravkom.**

1. *Obravnava poročila o izpolnitvi sklepov 15. redne seje;*

K poročilu o izpolnitvi sklepov ni bilo pripomb in svetniki so (8 ZA) sprejeli

**SKLEP: Občinski svet se seznani in potrdi poročilo o izpolnitvi sklepov 15. redne seje.**

**DNEVNI RED:**

1. Zdravstveni dom Slovenske Konjice;

– Obravnava poročila 2024 in plana dela 2025,

1. Obravnava predloga nove cene socialno varstvene storitve Pomoč družini na domu za Občino Vitanje,
2. Obravnava Poročila o delu skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče za leto 2024 in Ocene izvajanja občinskega programa varnosti za leto 2025 ter sprememba Odloka o SOU,

7. Obravnava Končnega poročila nadzornega odbora za pregled letnega poročila in poslovanja Občine

Vitanje v letu 2024,

8. Obravnava Rebalansa proračuna Občine Vitanje za leto 2025,

- Seznanitev z načrtovanimi projekti in projekti v izvajanju,

9. Obravnava sprememb Statuta Občine Vitanje zaradi uskladitve z novelo ZLV,

10. Obravnava sprememb in doponitev Poslovnika OS zaradi uskladitve z novelo ZLV,

11. Obravnava predlogov Komisije za nagrade in priznanja Občine Vitanje za leto 2025,

12. Vloge občanov in organizacij,

- Obravnava spremembe finančnega načrta Centra Noordung za leto 2025,

13. Pobude in vprašanja,

14. Razno.

**K tč. 4**

*Zdravstvni dom Slovenske Konjice;*

*- Obravnava poročila 2024 in plana dela 2025,*

Župan je pozdravil g. Dejana Verhovška in mu je predal besedo. G. Verhovšek je predstavil poročilo za leto 2024, kjer je predstavil prednostne naloge ZD in večje investicije ter plan dela za 2025. Župan je v nadaljevanju izpostavil dobro sodelovanje z ZD ter dodal, da je storitev na visokem nivoju. V razpravo so se vključili Hrovat, R. Kričaj in Slatinek. Svetniki so soglasno (8 ZA) sprejeli

**SKLEP: Občinski svet Občine Vitanje na svoji 16. redni seji, dne 5.6.2025 sprejme Poročilo Zdravstvenega doma Slov. Konjice za leto 2024 in sprejme Program dela Zdravstvenega doma Slov. Konjice za leto 2025.**

G. Dejan Verhovšek je sejo zapustil ob 18.22.

**K tč. 5**

*Obravnava predloga nove cene socialno varstvene storitve Pomoč družini na domu za Občino Vitanje;*

Župan je uvodoma predal besedo ge. Ireni Vozlič Stjepčević, ki je predstavila delo Lambrechtovega doma, prav tako pa je predstavila storitvi pomoč na domu in dolgotrajne oskrbe. Ga. Hrastnik je predstavila dva izračuna ekonomskih cen, in sicer za obdobje od 1.7.2025 do 30.9.2025 ter od 1.10.2025 naprej.

Ob 18.25 se je seji pridružil svetnik Andrej Poklič.

V nadaljevanju so stališče odborov razširjene seje podali tudi Poklič, J. Kričaj in Slatinek.

V razpravo se je vključil še Pogladič.

Slatinek je zapustil dvorano ob 18.51 in se vrnil ob 18.53.

Svetniki so z večino (8 ZA, 1 VZDRŽAN) sprejeli

**SKLEP: Občinski svet Občine Vitanje na svoji 16. redni seji dne 5.6. 2025 potrdi novo ekonomsko ceno efektivne ure socialno varstvene storitve pomoč družini na domu, ki jo izvaja Lambrechtov dom Slovenske Konjice s 1.7.2025, v višini 28,38 EUR na delavnik, 38,00 EUR na nedeljo in 42,46 EUR na praznik ter s 1.10.2025, v višini 29,32 EUR na delavnik, 39,56 EUR na nedeljo in 43,98 EUR na praznik ob enakem procentu plačila storitve Občine Vitanje in uporabnika kot v letu 2024.**

Ga. Vozilič Stjepčević in ga. Hrastnik sta sejo zapustili ob 18.54.

**K tč. 6**

*Obravnava Poročila o delu skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče za leto 2024 in Ocene izvajanja občinskega programa varnosti za leto 2025 ter sprememba Odloka o SOU;*

Župan je besedo predal ge. Kos, ki je predstavila vsebino točke. V preteklem letu so izvajali nadzor nad nepravilno parkiranimi vozili, ovirami v varovalnem pasu občinskih cest, nepravilno odloženimi odpadki v naravi in nepravilno zbranimi mešanimi komunalnimi odpadki. Pri svojem delu so sodelovali s Svetom za preventivo in varnost v cestnem prometu. Povedala je, da bo potrebno okrepiti kader na področju občinskega redarstva. V nadaljevanju je podala tudi obrazložitev Odloka o spremembah in dopolnitvah Odloka o ustanovitvi organa Skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče. Vezano na proračunsko računovodstvo je bila s strani Občine Dobrna podana pobuda po analizi kadrovske zmogljivosti, ki je pokazala kadrovski deficit, zato je predlagana zaposlitev novega uslužbenca.

Poklič je predstavil stališče Odbora za finance. V razpravi so sodelovali R. Kričaj, Slatinek, J. Kričaj in Pogladič. Svetniki so soglasno (9 ZA) sprejeli

**SKLEP št. 1: Občinski svet Občine Vitanje na svoji 16. redni seji dne 5.6.2025 sprejme Poročilo o delu skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče za leto 2024 in sprejme Oceno izvajanja občinskega programa varnosti za leto 2024.**

Svetniki so z večino (8 ZA, 1 VZDRŽAN) sprejeli

**SKLEP št. 2: Občinski svet Občine Vitanje na svoji 16. redni seji dne 5.6.2025 sprejme Odlok o spremembah in dopolnitvah odloka o ustanovitvi organa skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče.**

Ga. Kos je sejo zapustila ob 19.24.

**K tč. 7**

*Obravnava Končnega poročila nadzornega odbora za pregled letnega poročila in poslovanja Občine Vitanje v letu 2024;*

Predsednica nadzornega odbora je podala poročilo o nadzornem pregledu Letnega poročila in Zaključnega računa proračuna Občine Vitanje za leto 2024, pregledane so bile večje investicije. Ugotovljeno je bilo, da sta bila tako letno poročilo kot zaključni račun pripravljena v skladu z veljavno zakonodajo in s predpisi s področja. Nadzorni odbor je prav tako pregledal poslovanje JZ OŠ Vitanje za leto 2023. Poklič je podal poročilo Odobra za finance, v razpravo pa se je vkljčil Slatinek. Po krajši razpravi so svetniki z večino (8 ZA, 1 VZDRŽAN) sprejeli

**SKLEP: Občinski svet Občine Vitanje na svoji 16. redni seji dne 5.6.2025 sprejme Poročilo nadzornega odbora o nadzoru zaključnega računa in poslovanja Občine Vitanje v letu 2024.**

**K tč. 8**

*Obravnava Rebalansa proračuna Občine Vitanje za leto 2025,*

*- Seznanitev z načrtovanimi projekti in projekti v izvajanju;*

Ga. Čretnik je predstavila predlog rebalansa proračuna Občine Vitanje za leto 2025. Prihodki so višji za 40.785 EUR. Glavnina sprememb se nanaša na: upravljanje in tekoče vzdrževanje občinskih cest, zimsko vzdrževanje cest in investicijsko vzdrževanje in gradnja občinskih cest, urejanje in nadzor na področju geodetskih evidenc, obnova zajetja Petretovo, mrliška vežica, druge komunalne dejavnosti, znotraj katere smo odprli nov NRP, nakup stavb in zemljišč in servisiranje javnega dolga. Prav tako smo v računu financiranja zmanjšali plan za odplačilo glavnic dolgoročnih kreditov v višini 32.600 EUR zaradi že znanih amortizacijskih načrtov dolgoročnih kreditov. V okviru točke, sta direktor OU Plankl in župan, obrazložila ravnanje z nepremičnim premoženjem, in sicer prodali bi prostore obstoječe knjižnice, ki bi lahko nove prostore dobila v starem vrtcu, prav tako pa je bila s strani lastnikov podana pobuda za odkup Petelinškove hiše, ki je pa za samo Vitanje strateškega pomena. Poklič je predstavil stališče Odbora ja finance. V razpravi so sodelovali Slatinek, Hrovat, R. Kričaj in J. Kričaj. Svetniki so z večino (7 ZA, 1 PROTI, 1 VZDRŽAN) sprejeli

**SKLEP št. 1: Občinski svet Občine Vitanje na svoji 16.redni seji dne 5.6.2025 sprejme osnutek Odloka o rebalansu proračuna Občine Vitanje za leto 2025.**

**SKLEP št. 2: Občinski svet Občine Vitanje na svoji 16. redni seji dne 5.6.2025 osnutek Odloka o rebalansu proračuna Občine Vitanje za leto 2025 preoblikuje v predlog.**

**SKLEP št. 3: Občinski svet Občine Vitanje na svoji 16.redni seji dne 5.6.2025 sprejme Odlok o rebalansu proračuna Občine Vitanje za leto 2025.**

**SKLEP št. 4: Občinski svet Občine Vitanje na svoji 16. redni seji dne 5.6.2025 potrdi dopolnjen Načrt razvojnih programov Občine Vitanje za leto 2025-2028.**

**SKLEP št. 5: Občinski svet Občine Vitanje na svoji 16. redni seji dne 5.6.2025 potrdi dopolnjen Načrt ravnanja z nepremičnim premoženjem Občine Vitanje v letu 2025.**

**SKLEP št. 6: Občinski svet Občine Vitanje se je na svoji 16. redni seji dne 5.6.2025 seznanil z načrtovanimi projekti in projekti v izvajanju.**

Sledil je odmor med 19.55 – 20.05.

Ga. Čretnik je sejo zapustila ob 19.55.

G. Petaci je sejo zapustil ob 20.00.

**K tč. 9**

*Obravnava sprememb Statuta Občine Vitanje zaradi uskladitve z novelo ZLV;*

Obrazložitev je podal J. Kričaj, predsednik Statutarno-pravne komisije. Župan je pojasnil, da je za sprejem sklepa potrebna 2/3 večina vseh svetnikov. Svetniki so glasovali (7 ZA, 1 VZDRŽAN), pri čemer sklep ni bil sprejet. **Svetniki so zavrnili sklep, da Občinski svet Občine Vitanje na svoji 16. redni seji dne 5.6.2025 sprejme Odlok o spremembah statuta Občine Vitanje v obeh obravnavah.**

Na pobudo svetnika Andreja Pokliča, s čimer so se svetniki strinjali, da se bo odlok o spremembah Statuta obravnaval na naslednji predvideni seji, ki bo 19.6.2025.

**K tč. 10**

Obravnava sprememb in doponitev Poslovnika OS zaradi uskladitve z novelo ZLV;

Točki 9 in 10 sta se obravnali hkrati. Obrazložitev je podal J. Kričaj, predsednik Statutarno-pravne komisije. V razpravi o sodelovali Kotnik, Slatinek, R. Kričaj in Poklič. Zaradi zavrnitve sklepa o spremembah Satuta Občine Vitanje, se o spremembah in dopolnitvah Poslovnika OS ni glasovalo.

Tudi ta točka se bo obravnavala na naslednji predvideni seji, ki bo 19.6.2025.

**K tč. 11**

*Obravnava predlogov Komisije za nagrade in priznanja Občine Vitanje za leto 2025;*

Župan je besedo predal Hrovatu, ki je predstavil predlog Komisije za priznanja in nagrade za podelitev nagrad in priznanj ob občinskem prazniku Občine Vitanje za leto 2025.

V kratki razpravi so sodelovali Slatinek, Poklič, R. Kričaj, Kotnik. Svetniki so soglasno (8 ZA) sprejeli

**SKLEP: Občinski svet Občine Vitanje na svoji 16. redni seji dne 5.6.2025 potrdi predlog Komisije za priznanja in nagrade za podelitev nagrad in priznanj ob občinskem prazniku Občine Vitanje za leto 2025 in sicer:**

* **Naziv Častni občan Občine Vitanje se podeli g. JAVORNIK Jožetu, Brezen, Vitanje,**
* **Srebrni grb Občine Vitanje prejme ga. BRODEJ Ana, Paka, Vitanje**.

**K tč. 12**

*Vloge občanov in organizacij,*

*- Obravnava spremembe finančnega načrta Centra Noordung za leto 2025;*

V okviru točke je župan povedal, da je Center Noordung predlagal spremembe programa dela, finančnega in kadrovskega načrta JZ Centra Noordung za leto 2025, za namen pridobitve sredstev s strani države, Občine pa spremembe ne bremenijo. Svetniki so brez razprave (7 ZA, 1 VZDRŽAN) sprejeli

**SKLEP: Občinski svet Občine Vitanje se na svoji 16. redni seji dne 5.6.2025 seznani z spremembami programa dela, finančnim in kadrovskim načrtom JZ Center Noordung za leto 2025 in sprejme sklep, da se izda soglasje k ustreznosti sprememb programa dela, finančnega in kadrovskega načrta JZ Center Noordung za leto 2025.**

**K tč. 13**

*Pobude in vprašanja;*

1. Pogladič je predlagal redukcijo osvetlitve na cerkvah, tudi v času prireditev.

Župan je povedal, da se redukcija električne energija že izvaja na Hriberci, kar pa je tehnično težje zagotoviti na cerkvi sv. Petra in Pavla. Ko bo kabliranje potekalo pod zemljo, bo redukcija na tem mestu tudi mogoča.

1. Kotnik je predlagal, da bi bilo potrebno urediti odvodnjavanje na makadamski cesti proti Tičnici.

Župan se s predlogom strinja, stroški vzdrževanja so visoki, morda bi bila rešitev asfaliranje, je pa problem lastništvo.

1. Slatinek je vprašal:

* Zakaj pri športnem igrišču v tlakovcih ni trave, ampak je nasut pesek?
* Zakaj ne bo s strani Planinskega društva organiziranega tradiconalnega srečanja na Basališču?

Prav tako je podal pobudo, da ansambel Bratov Slatinek sodeluje na občinskih prireditvah ter naj se objavijo zapisniki sej občinskega sveta.

Župan je glede srečanja na Basališču povedal, da je to odločitev Planinskega društva.

1. R. Kričaj je povedal, da je zabojnik za odlaganje odpadne folije premajhen in predlaga, da se dobavi večji.

Poklič je ob tem dodal, da so stroški zabojnika visoki in da je folijo možno odložit tudi na deponiji v Zrečah. Župan je povedal, da odpadna folija večkrat leži ob zabojniku, težave z odlaganjem smeti se pojavljajo tudi na pokopališču, s tem pa so povezani stroški.

1. J. Kričaj je pohvalil končana dela pri Skutnikovi koči proti Prevolu in avtobusne postaje.

Župan je povedal, da so dela zaključena, čakamo še komisijski pregled.

1. Hrovat je vprašal, ali je kaj novih informacij glede sanacije plazu na Hudinji, ki smo jo prijavili na državo?

Župan je povedal, da je denar s strani države zagotovljen, je pa potrebno rešiti nekaj birokratskih ovir. Projekt bi naj bil narejen v prihodnjih dneh.

**K tč.14**

*Razno;*

Župan je povedal, da bo naslednja seja 19.6.2025 ob 19.00 ter da 20.6.2025 sledi otvoritev Športnega parka.

Seja se je zaključila ob 20.52 uri. Seja je bila tonsko posneta.

Zapisala: Župan

Vesna Slemenšek Andraž POGOREVC, mag.